open-index/open-wikipedia-markdown huggingface dataset:
Juan Aguilera

**Juan Aguilera** (* 22. marec 1962, Barcelona, Španielsko† 25. marec 2025, Barcelona, Španielsko) bol španielsky profesionálny tenista. Počas svojej kariéry vyhral 5 turnajov ATP v dvojhre.

## Finálové účasti na turnajoch ATP (9)

### Dvojhra - výhry (5)

### Dvojhra - prehry (4)

## Referencie

## Externé odkazy

Kategória:Úmrtia na rakovinu
Kategória:Španielski tenisti
Kategória:Osobnosti z Barcelony
Emeritný

**Emeritný** () je prívlastok najčastejšie k titulu profesora, alebo všeobecne vysokoškolského alebo cirkevného hodnostára, ktorý je vzhľadom na dosiahnutý vek pozbavený pracovných povinností (vedenie úradu, prednášanie a pod.), ale ponecháva si čestné výsady súvisiace s intelektuálnym výkonom (napr. pracovňa, možnosť viesť diplomantov alebo doktorantov, účasť v odborných komisiách, vyhotovovanie posudkov a pod.).

Pochádza z latinských koreňov *e-* (*ex-*): „z, zo“ + *merēre*: „zaslúžiť sa, zaslúžiť si“, s významom zaslúžiť si právo alebo výsadu.

V prenesenom, zastaranom význame môže *emeritúra* znamenať všeobecne výslužbu alebo penziu.
## Emeritný biskup
Emeritný biskup je v rímskokatolíckej cirkvi biskup, ktorý sa z dôvodu stanoveného veku, alebo iných vážnych dôvodov zriekol svojho úradu a pápež prijal jeho rezignáciu. Kódex kánonického práva pojednáva o emeritných biskupoch v kánone 401 a 402:

## Referencie

## Zdroj
* Slovník cudzích slov. SPN. 1997. ISBN 80-08-02673-1

Kategória:Tituly
Multiplatformový softvér

**Multiplatformový softvér** (iné názvy: **multiplatformný softvér, viacplatformový softvér, crossplatformový softvér, platformovo nezávislý softvér**; angl. multi-platform software, cross-platform software, platform-independent software) je softvér pre viacero typov platforiem, t. j. spravidla počítačový program, operačný systém alebo programovací jazyk, ktorý môže bežať na viacerých počítačových platformách. To napríklad znamená, že napísaný program sa dá spustiť tak pod Microsoft Windows na architektúre x86, ako aj napríklad pod Mac OS X na architektúre PowerPC. Pojem *multiplatformový* však ešte neznamená, že program musí bežať pod akoukoľvek platformou. Za multiplatformový softvér sa vo všeobecnosti pokladá taký softvér, ktorý je spustiteľný na viac ako jednej platforme.

Pod pojmom platforma sa všeobecne myslí kombinácia hardvéru a softvéru, ktorá je nutná pre spustenie softvérového produktu. Platformou sa teda môže myslieť buď použitý operačný systém, alebo hardvérová platforma.

Príklady operačných systémov:

* Microsoft Windows
* Linux
* Mac OS X
* Solaris
* Unix

Príklady hardvérových platforiem:

* x86
* x86-64
* PowerPC

Softvér, ktorý je multiplatformový:

* je dodávaný pre každú platformu zvlášť (napr. Opera) alebo
* obsahuje kód pre viac platforiem (napr. Mozilla Firefox pre Mac OS X, kde binárne verzie so sebou nesie aj kód pre architektúru PowerPC, aj x86) alebo
* je k dispozícii v medzikóde, ktorý je podľa príslušného operačného systému a hardvérovej platformy interpretovaný (typicky aplikácie napísané v Jave) alebo
* je k dispozícii priamo v zdrojovom kóde.

Každá uvedená forma má svoje výhody a nevýhody. Softvér uložený v medzikóde (napr. Java či .NET), na to, aby fungoval, potrebujú prostredie (runtime), ktoré treba nainštalovať. Taký kód je potom po spustení prekladaný do inštrukcií pre danú platformu.

## Pozri aj
*Slobodný viacplatformový softvér

Kategória:Softvér
Kategória:Viacplatformový softvér
Michael Weatherly

**Michael Weatherly** (* 8. júl 1968, New York, USA) je americký herec. 

Vyrastal v mestečku Fairfield v štáte Connecticut. Mal jedenásť súrodencov, ale len jeden jeho brat je vlastný, ostatní súrodenci sú deti z predchádzajúcich manželstiev jeho rodičov. Jeho otec, Michael Weatherly starší, bol predajcom švajčiarskych nožíkov. Predtým, ako začal hrať, spieval v hudobnej kapele. Kvôli hereckej kariére opustil univerzitu. 

Dnes žije v Los Angeles a s herečkou Ameile Heinleovou má syna Augusta (* 1996). Bol taktiež zasnúbený s herečkou Jessicou Albou.

## Filmografia
Jeho prvou úlohou bola postava v seriáli *The Cosby show* (*Show Billa Cosbyho*). Najviac sa preslávil ako agent *DiNozzo* v seriáli *NCIS*.
* 2016: Bull

* 2009: Charlie Valentine
* 2005: Her Minor thing (Chybička krásy)
* 2004: Mystery of Natalie Wood
* 2003 – 2016: NCIS- Naval Criminal Investigative Service ()
* 2001: Trigger Happy
* 2001: Venus and Mars
* 2000: Dark Angel
* 2000: The Specials
* 2000: Cabin by the lake (Zrub pri jazere)
* 2000: Gun Shy (Hanblivý policajt)
* 1999: Winding roads
* 1998: The Advanced guard
* 1998: Last days of disco (Posledné dni diska)
* 1998: Significant Others
* 1997: Asteroid
* 1997: Meet Wally Sparks (Votrelec)
* 1996: Pier 66
* 1995: The City
* 1983: Loving

## Externé odkazy
Stránka o Michael Weatherly

## Iné projekty

Kategória:Filmoví herci USA
Kategória:Televízni herci USA
Kategória:Osobnosti z New Yorku
José María Narváez

**José María Narváez** bol španielsky prieskumník a navigátor, ktorého cesty a objavy sa vzťahujú najmä na oblasť pobrežia amerického severozápadu. 5 júla 1791 objavil a preskúmal oblasť na okolí bývalého mesta West Point Grey - súčasti dnešného Vancouveru v kanadskej provincii Britská Kolumbia.

Kategória:Španielski objavitelia
Tropopauza

**Tropopauza** je prechodná vrstva medzi troposférou a stratosférou s priemernou hrúbkou asi 2 km.

Zastavuje sa v nej pokles teploty s výškou a klesá vertikálny gradient teplôt na 0,2 °C. Do t. vystupujú najvyššie riasové oblaky (cirus). Priemerná teplota nad pólmi v zime je asi -65 °C, v lete asi -45 °C a nad rovníkom po celý rok 70 °C.

Kategória:Atmosféra
Démotické písmo

**(Egyptské) démotické písmo** (odvodené od gréckeho *demotika* „ľudové“) alebo **(egyptské) ľudové písmo** bolo staroegyptské písmo, ktoré sa vyvinulo zo severnej formy hieratického písma používaného na území nílskej delty, aj vývojový stupeň starej egyptčiny, ktorý nasledoval po neskorej staroegyptčine a predchádzal koptčine. Tento termín prvý raz použil grécky historik Herodotos, aby ho odlíšil od hieratického a hieroglyfického písma.

## Vývoj
thumb|Démotické písmo na Rosettskej doske
thumb|Démotické písmo na ostraku z čias 27. dynastie
Sami Egypťania označovali démotického písmo ako **sš n št**, „písanie záznamov“. Klement Alexandrijský, učenec z 2. storočia po Kr. ho nazýval „písanie listov“, zatiaľ čo prví západní odborníci ho pôvodne označovali enchorická egyptčina. Písmo sa používalo viac ako tisíc rokov a prešlo počas tohto obdobia mnohými vývojovými zmenami.

### Včasné démotické písmo (650-400 pred Kr.)
Včasné alebo rané démotické písmo sa vyvinulo v Dolnom Egypte počas neskoršej 25. dynastie. Záznamy v ňom máme hlavne zo Serapea v Sakare. Datuje sa do rozmedzia rokov 650-400 pred Kr., keďže väčšina textov písaných v ranom Démotickom písme spadá do 26. dynastie a nasledujúcej 27., perzskej dynastie. Po zjednotení Egypta Psamatikom I. bolo Démotické písmo nahradené v Hornom Egypte typom hieratického písma, obzvlášť za vlády Amasisa, kedy sa hieratické písmo stalo oficiálnym písmom administratívy a zákonodarstva. Démotické písmo bolo naďalej používané v niektorých administratívnych a právnych textoch a v obchodných dokumentoch, kým iné písomné pamiatky sa zapisovali hieratickým písmom alebo hieroglyfmi.

### Stredné démotické písmo (400-30 pred Kr.)
Stredné Démotické písmo bolo používané počas vlády Ptolemaiovcov v Egypte. Od 4. storočia pred Kr. sa jeho dôležitosť zvyšovala, čo dokladá rastúci počet literárnych aj náboženských pamiatok v tomto písme. Na konci 3. storočia sa však gréčtina, ktorá bola úradným jazykom zeme, stala dôležitejšou. Dokazujú to aj zmluvy z tohto obdobia, ktoré obsahovali, hoci písané v démotickom písme, vždy poznámky písanú grécky, ktorá im dodávala potrebnú právnu autoritu.

### Neskoré démotické písmo (30 pred Kr.-452 po Kr.)
Od začiatku rímskej nadvlády nad Egyptom bolo Démotické písmo stále menej a menej používané vo verejnom živote. Z tohto obdobia však pochádza množstvo literárnych dokumentov písaných neskorým démotickým písmom, najmä z 1. a 2. storočia po Kr. Množstvo záznamov písaných démotickým písmom sa rapídne zmenšilo ku koncu 2. storočia. Neskôr sa démotické písmo používalo iba na ostrakách, pri popiskách ku gréckym dokumentom, označeniach múmii a graffitoch. Posledný datovaný záznam písaný Démotickým písmom pochádza z 11. Decembra roku 452. Ide o grafit načmáraný na stene Izidinho chrámu vo Filách.

## Rozlúštenie
Démotické písmo je druhým písmom použítým na Rosettskej doske. Bolo rozlúštené pred hieroglyfmi, počínajúc úsilím Silvestra de Sacyho.

## Pozri aj
* Transliterácia staroegyptčiny

Kategória:Staroegyptské písmo
Kategória:Písmo
Poetizmus (výraz)

**Poetizmus** (iné názvy: **básnický/poetický výraz, básnický/poetický obrat**, ak ide o slovo: **básnické/poetické slovo**) je slovo alebo slovné spojenie, ktoré sa považuje za typicky básnické, a ktoré sa tradične používa hlavne v lyrických alebo lyrickoepických dielach (niektoré poetizmy sa pociťujú ako zastarané). 

Také sú pomenovania: *jarý, krásota, luna, ľnúť, ľúbať, ľúty, milota, peknota, pocel, prelestný, skon, smrtonosný, túha, tucha, vesna, vlahý, vzlyk, žertva* atď.

Kategória:Jazykoveda
Kent Carlsson

**Kent Carlsson** (* 3. január 1968, Eskilstuna, Švédsko) je bývalý švédsky profesionálny tenista. Počas svojej kariéry vyhral 9 turnajov ATP v dvojhre.

## Finálové účasti na turnajoch ATP (17)

### Dvojhra - výhry (9)

### Dvojhra - prehry (8)

## Externé odkazy

Kategória:Narodenia v 1968
Kategória:Švédski tenisti
Maat

thumb|Reliéf bohyne Maat
**Maat** (, rekonštruovaná výslovnosť **Muh-aht**; ) bol staroegyptský pojem spravodlivosti, poriadku a práva, ktorý bol zbožštený do podoby bohyne. Maat bola považovaná za zodpovedajúcu za dráhu hviezd, beh ročných období a konanie smrteľníkov aj bohov. Jej mužský proťajšok bol boh Thovt, s ktorým zdieľala spoločné atribúty. Podobne ako Thovt bola vnímaná ako stelesnenia platónskeho loga. Jej hlavná úloha v egyptskej mytológii bola váženie duší v egyptskom podsvetí Duate, ktorým musel prejsť po smrti každý človek.

## Maat ako bohyňa

V podobe dietaťa, sediacej či stojacej, ktorá drží v jednej ruke žezlo a v druhej anch bola Maat personifikáciou fyzického aj morálneho práva, poriadku a pravdy. Niekedy bola zobrazovaná s krídlami na každej ruke alebo ako žena s pštrosím perom namiesto hlavy.

Pretože úlohou faraónov bolo zabezpečiť pravdu a spravodlivosť, mnohí z nich boli označovaní ako Meri-Maat – „Miláčik Maat“. Pretože Maat bola považovaná za číry výraz poriadku a pravdy, verilo sa, že sa zrodila v momente stvorenia, bez stvoriteľa. Keď predstavy o bohovi Thovtovi začali pohlcovať staršie predstavy o Ogdoade, božskej osmici uctievanej v Chemenu (Hermopolise), Maat bola označovaná ako matka Ogdoady a Thovt za jej otca.

V Duate, egyptskom podsvetí, boli údajne v Sieni Dvoch právd srdcia mŕtvych vyvažované jediným perom **Šu**, ktoré symbolicky reprezentovalo Maat. Srdce nehodného bolo zhltnuté požieračkou Ammit a jeho majiteľ bol odsúdený zostať naveky v Duate. Ľudia s dobrými a čistými srdcami boli posielaný k bohovi Usíreovi do Aaru. Váženie sŕdc, zobrazované často na papyrusoch (v Knihe mŕtvych aj na freskách v hrobkách), ukazujú boha Anubisa, ktorý dohliada na váženie, blízko sediacu Ammit „podobnú levovi“, ktorá čaká na výsledok súdu a zožratie srdca, srdce na miskách váh a stojace pero Šu na druhej miske váh. Podľa inej tradície Anubis priviedol dušu mŕtveho pred mŕtveho Usíreho, ktorý vykonal vlastné váženie.

Maat bola obvykle v umení zobrazovaná ako žena s roztiahnutými krídlami a „zahnutým“ pštrosím perom na hlave alebo iba ako pero. Tento znak sa objavuje na niektorých sarkofágoch ako symbol ochrany mŕtvych duší. Egypťania verili, že bez Maat by existoval iba prvotný chaos, koniec sveta. Bolo považované za nutnosť, aby faraón dohliadol na plnenie zákona a udržiavanie poriadku na zemi.

## Iné projekty

Kategória:Egyptské bohyne
Vulgarizmus

[náhľad|Vulgarizmy sa v [Komiks|komiksoch často reprezentuje "grawlixami", čo vymieňajú slová za symboly.]]
**Vulgarizmus** (takiež aj **hrubé slovo** alebo **obscenita**) je „výraz, ktorý vyjadruje citový postoj k istej skutočnosti takým spôsobom, ktorý sa spoločensky hodnotí ako neprimeraný, neslušný“. Používanie vulgarizmov v písanom či hovorovom jazyku sa často považuje za spoločensky neslušné.

V slovenčine pochádza väčšina vulgarizmov z tabu či odsudzovaných tém (t.j. moč, výkaly, postihnutie, pohlavné orgány, náboženstvo atď.)

## Referencie

Kategória:Jazykoveda
Poetizmus

**Poetizmus** môže byť:
*literárny a výtvarnoumelecký smer, pozri poetizmus (smer)
*druh literárneho výrazu, pozri poetizmus (výraz)
Andrej Eduardovič Česnokov

**Andrej Eduardovič Česnokov** (; * 2. február 1966, Moskva, Rusko) je bývalý ruský profesionálny tenista. Počas svojej kariéry vyhral 7 turnajov ATP v dvojhre.

## Finálové účasti na turnajoch ATP (15)

### Dvojhra - výhry (7)

### Dvojhra - prehry (8)

## Externé odkazy

Kategória:Narodenia v 1966
Kategória:Ruskí tenisti
Kategória:Osobnosti z Moskvy
Roberto Carretero

**Roberto Carretero** (* 30. august 1975, Madrid, Španielsko) je bývalý španielsky profesionálny tenista. Počas svojej kariéry vyhral 1 turnaj ATP v dvojhre.

## Finálové účasti na turnajoch ATP (1)

### Dvojhra - výhry (1)

## Externé odkazy

Kategória:Španielski tenisti
Kategória:Osobnosti z Madridu
Reinhold Niebuhr

**Karl Paul Reinhold Niebuhr ** (* 21. jún 1892, Wright City, Missouri, USA – † 1. jún 1971, Stockbridge, Massachusetts) bol americký teológ a filozof, predstaviteľ politického realizmu.

## Iné projekty

Kategória:Teológovia USA
Kategória:Filozofi USA
Kategória:Nositelia Presidential Medal of Freedom
Prístav Bratislava

náhľad|Nákladný prístav v Bratislave, remorkér Šturec
**Prístav [[Bratislava]]** je riečny prístav na Dunaji a v širšom zmysle na rýnsko-mohansko-dunajskej vodnej ceste. Skladá sa z dvoch častí, z nákladného a osobného prístavu. 

## Vlastnícke vzťahy
Pozemky v prístave a jeho obvode vlastní štátna akciová spoločnosť Verejné prístavy. Infraštruktúru a superštruktúru však vlastní súkromná akciová spoločnosť Slovenská plavba a prístavy. Táto situácia komplikuje rozvoj, modernizáciu a využitie finančných zdrojov v prístave. 

## Nákladný prístav

Nákladný prístav sa nachádza na ľavom brehu Dunaja, medzi riečnymi kilometrami 1 867,29 a 1862. Má tri časti a štyri prístavné bazény.

## Osobný prístav
Osobný prístav sa nachádza na ľavom brehu na voľnom toku Dunaja, medzi riečnymi kilometrami 1870 a 1867,00.

## Galéria

Súbor:Nakladny pristav Bratislava.webm|Nákladný prístav Bratislava, remorkér Šturec a novobudované štvrte
Súbor:Bratislava nakladny pristav 1.png|Nákladný prístav Bratislava (tzv. Zimný prístav)
Súbor:Bratislava nakladny pristav 3.png|Nákladný prístav Bratislava (tzv. Zimný prístav)
Súbor:Bratislava nakladny pristav 5.png|Nákladný prístav Bratislava (tzv. Zimný prístav)
Súbor:Sturec 2.png|Remorkér Šturec v areáli nákladného prístavu
Súbor:Sturec 4.png|Remorkér Šturec v areáli nákladného prístavu
Súbor:Bratislava Main Port.jpg|Prístav v noci


## Pozri aj
* Prístav Komárno
* Prístav Štúrovo

## Iné projekty

## Referencie


Bratislava
Kategória:Doprava v Bratislave
Jozef Noga (kňaz)

Mons. **Jozef Noga** (* 17. júl 1946, Varín - † 31. január 2002, Varín) bol slovenský katolícky kňaz a pápežský prelát.

## Biografia
V roku 1963 nastúpil do kňazského seminára na rímskokatolícku cyrilometodskú bohosloveckú fakultu do Bratislavy. V roku 1968 bol vysvätený za kňaza. Ako kaplán pôsobil vo Veľkom Rovnom, Bytči, Čadci, Lietave, Ochodnici a v Konskej. Od roku 1989 bol správcom farnosti Žilina-mesto a od roku 1990 dekanom. V roku 1997 dosiahol hodnosť pápežský prelát.

Kategória:Slovenskí rímskokatolícki kňazi
Kategória:Osobnosti z Varína
Racionálna funkcia

**Racionálna funkcia** vo všeobecnom tvare sa dá zapísať ako

: f(x) = \frac{P(x)}{Q(x)} = \frac{\sum_{k=0}^n a_k x^k}{\sum_{k=0}^m b_k x^k}

V tomto zápise a_k,b_k sú reálne čísla (a_0,b_0 \ne 0)a n,m sú prirodzené čísla. Oborom definície tejto funkcie je množina, ktorá vznikne vynechaním koreňov polynómu Q(x) z intervalu (-\infty;+\infty)

Kategória:Funkcie
Delta (grécke písmeno)

**Delta** (veľké Δ, malé δ) je štvrté písmeno gréckej abecedy. V systéme gréckych čísel má hodnotu 4.

## Iné projekty

Kategória:Grécke písmená
Epsilon

50px|left

**Epsilon** (veľké Ε, malé ε) je piate písmeno gréckej abecedy. V sústave gréckych čísel má hodnotu 5.

V mechanike sa používa na označenie deformácie.

## Iné projekty

Kategória:Grécke písmená
Congr

**Congr** () je trhová obec v Rakúsku v okrese Gänserndorf v spolkovej krajine Dolné Rakúsko v nadmorskej výške  Nachádza sa na štátnej hranici so Slovenskom.

Žije tu 3 298 obyvateľov ().

## Referencie

## Iné projekty

## Externé odkazy
* Oficiálna stránka

Kategória:Obce okresu Gänserndorf
Cahnov

**Cahnov** () je trhová obec v Rakúsku v okrese Gänserndorf v spolkovej krajine Dolné Rakúsko. Nachádza sa na hranici so Slovenskom a Českom pri sútoku riek Moravy a Dyje. 

Žije tu  obyvateľov ().

## Dejiny
Založenie obce sa datuje medzi rokmi 1043 a 1050. Z roku 1359 pochádza prvá písomná zmienka o Hohenau ako o obci s právom poriadať trhy. V obci sa neskôr usadili Chorváti, ktorí tu tvorili najmenej polovicu obyvateľov. 

V roku 1920 bola obec trvalo prisúdená Rakúsku, hoci spolu so šiestimi okolitými obcami bola etnicky česká/slovenská. České/slovenské obyvateľstvo bolo zo strany rakúskych úradov násilne donútené ku germanizácii, dnes pôvodnú českú/slovenskú majoritu pripomína už len hojný počet českých/slovenských priezvisk.

## Iné projekty

 
## Externé odkazy
* Oficiálna stránka

Kategória:Obce okresu Gänserndorf
Commodore 64

thumb|Commodore 64

**Commodore 64** (C64) bol najpredávanejší model osobného počítača všetkých čias. Bol uvedený na trh v auguste 1982 spoločnosťou Commodore Business Machines.

Obsahoval procesor MOS Technology 6510 na frekvencii 1,02 MHz v NTSC verzii alebo 0,99 MHz v PAL verzii a 64 KB RAM. Jeho podpora skončila v roku 1994 a za ten čas bolo uvedených okolo 10-tisíc komerčných softvérových titulov pre tento počítač.

Svojmu úspechu vďačí aj za to, že sa predával v bežných obchodoch a nie v obchodoch s elektronikou.

Počítač vyrobila americká firma Commodore. Medzi jej úspešné počiny možno zaradiť napríklad aj prvý farebný počítač na svete s názvom VIC-20 alebo veľmi úspešný model Plus/4 (odnož počítačov C=16, 116, neskôr aj CBM 164 a CBM 264) a samozrejme aj legendárnu Amigu.

## Iné projekty

Kategória:Osobné počítače
Súdeliteľnosť

Nech
:P,Q \in \mathbb N.
Každé prirodzené číslo môže byť zapísané ako súčin prvočísel. Zapíšme teda čísla P=p_1...p_n,Q=q_1...q_m. Potom čísla P a Q sú **súdeliteľné**, ak
:\exists i \in I=\{1,2...,n\}, j\in J=\{1,2...,m\}:p_i=q_j.
Inak povedané, P a Q majú aspoň jeden spoločný deliteľ okrem čísla 1.

Ak sú čísla nesúdeliteľné, tak nemajú iný spoločný deliteľ než 1.

Kategória:Teória čísel
Brewsterov uhol

náhled|Brewsterov uhol
**Brewsterov uhol** alebo **polarizačný uhol** je uhol, pri ktorom sa z dopadajúceho nepolarizovaného svetla odrážajú len podiely polarizované zvislo na rovinu dopadu. Odrazené svetlo je polarizované lineárne. Je pomenovaný podľa škótskeho fyzika Sira Davida Brewstera. 

Keď svetlo dopadá na optické rozhranie, časť sa láme podľa Snellovho zákona a časť sa odráža podľa zákona odrazu. Ak svetelný lúč dopadá pod istým, pre danú látku špecifickým, uhlom \theta tak odrazený lúč je úplne polarizovaný. Tento uhol sa nazýva Brewsterov uhol.

Odrazený lúč je úplne polarizovaný, ak je kolmý na lomený lúč, ktorý prešiel do druhého prostredia. Ak svetlo prechádza z prostredia s indexom lomu n_1 do prostredia s indexom lomu n_2, pričom označíme uhol dopadu ako \theta_1 a uhol lomu ako \theta_2, tak zo zákona lomu máme:

:\frac{\sin{\theta_1}}{\sin{\theta_2}} = \frac{n_2}{n_1}

Uvažujúc podmienku kolmosti lúčov, musí platiť, že 

:\theta_2 = \frac{\pi}{2} - \theta_1

:\sin{\theta_2} = \cos{\theta_1}

Po dosadeni do zákona lomu dostávame pre uhol dopadu podmienku:

:\tan{\theta_1} = \frac{n_2}{n_1}

Pre Brewsterov uhol optického rozhrania preto platí vzťah:

:\theta_B = \arctan{\frac{n_2}{n_1}}

## Iné projekty

## Externé odkazy
* Brewster's Angle Extraction from Wolfram Research
* Brewster window at RP-photonics.com
* TE, TM Reflection Coefficients  – interactive phase and magnitude plots showing Brewster's angle

Kategória:Optika
Kategória:Eponymické termíny vo fyzike
Fat Man

[náhľad|Fat Man počas príprav na bombardovaciu misiu na ostrove [Tinian]]
thumb|Výbuch atómovej bomby Fat Man
[thumb|Letecká snímka [Nagasaki pred a po výbuchu atómovej bomby]]

**Fat Man** (v preklade: *Tučný muž*) bol krycí názov pre plutóniovú atómovú bombu, ktorá bola zhodená 9. augusta 1945 na japonské mesto Nagasaki. Bomba bola zvrhnutá z lietadla B-29 Superfortress (s prezývkou *[[Bockscar]]*).

## Priebeh náletu
Pred svitaním, dňa 9. augusta, odštartoval z letiska na ostrove Tinian bombardér B-29 Superfortress s prezývkou *[[Bockscar]]*. Na palube lietadla bola umiestnená aj takmer 5 tonová plutóniová bomba. Po dosiahnutí výšky 2300 metrov zamierilo lietadlo na severovýchod smerom na Japonsko. Informácie o počasí v cieľovej oblasti získavala posádka lietadla nesúce atómovú bombu od dvoch prieskumných lietadiel, ktoré vyzlietli ešte pred štartom *Bockscaru*. Jedno prieskumné lietadlo letelo smerom na hlavný cieľ, na Kokuru, a druhé nabralo kurz na náhradný cieľ, na mesto Nagasaki. Posádka lietadla *Bockscar* mala rozkaz previesť bombardovanie vizuálne, a keďže nad hlavným cieľom bola pomerne veľká oblačnosť, lietadlo zamierilo na náhradný cieľ Nagasaki. Plutóniová bomba bola zhodená na mesto o 11 hodine a 1 minúte. Lietadlo *Bockscar* sa vrátilo na Tinian s jedným medzipristátím na Okinave. V Nagasaki zomrelo okamžite po výbuchu 35 000 ľudí, ďalších 25 000 ich zahynulo po následkoch výbuchu.

## Technické údaje
* Dĺžka bomby: 2,34 m
* Priemer: 1,52 m
* Hmotnost: 4 630 kg
* Výbuch o ekvivalentu: 21 kT TNT

## Referencie

## Pozri aj
* Jadrová zbraň
* Projekt Manhattan
* Little Boy

## Iné projekty

## Zdroj
* Iojryš, A.I., Morochov, I.D., Ivanov, S.K. *A bomba*. Nakladatelství Svoboda, Praha, 1984, 389 s.

Kategória:Jadrové zbrane
Kategória:Projekt Manhattan
Kategória:Atómové bombardovanie Hirošimy a Nagasaki
Kategória:Nagasaki
Robert Schumann

**Robert Schumann** (* 8. jún 1810 Zwickau, Rýnsky spolok – † 29. júl 1856 Endenich, Nemecký spolok) bol nemecký hudobný skladateľ, kritik, interpret, klavirista a dirigent.

## Životopis
V roku 1834 založil časopis Neue Zeitschrift für Musik, do ktorého celé roky prispieval pod rôznymi pseudonymami. Ako hudobný kritik rozpoznal talent, aký mali Chopin, Berlioz, Brahms, ktorí boli jeho súčasníkmi, no zároveň uznával osobnosti minulosti, akými boli Bach, Beethoven, Mozart  či Schubert. 

Mal dobrý prehľad o vtedajšej poézii, ktorú využíval ako texty pre svoje piesne. Schumann si vyrobil prístroj ktorým chcel dosiahnuť absolútnu samostatnosť prstov. Následkom používania tohto prístroja mu ochrnul stredný prst na pravej ruke, preto musel túto činnosť zanechať. 
Schumannove piesne predstavujú nový typ hudby, ktorý bol predtým ľuďom neznámy. Jeho cykly *Kruh piesní, Básnikova láska, Myrty, Album piesní pre mládež* a iné sú toho jasným dôkazom. 

Druhou vrcholnou oblasťou Schumannovej tvorby sú klavírne diela. Tak, ako aj Chopin, aj on našiel v klavíri najosobitejší nástroj na vyjadrenie svojich pocitov.  Jeho cykly skladieb * Karneval, Motýle, Detské scény, Lesné scény a Fantazijné skladby * 3 klavírne sonáty a iné sú obľúbené po celom svete.

Záujem o klavír bol u Schumanna spôsobený aj šťastným manželstvom s Klárou Wieckovou. Pre ňu autor skomponoval *[[Klavírny koncert (Schumann)|Klavírny koncert a-mol]], [[Violončelový koncert (Schumann)|Violončelový koncert a-mol]], Fantázia pre husle* a veľa komorných diel. Tie boli vzorom pre Smetanu a mnoho ďalších. 
Už v zrelom veku napísal 4 symfónie, z ktorých vyniká *Symfónia B dur - Jarná, a štvrtá d - mol.* Venoval pozornosť aj tvorbe symfonických básní napríklad *Manfred* k básni Lorda Byrona alebo Goetheho Faustovi.
Existuje o ňom niekoľko portrétov, skutočný obraz sa však nezachoval.
Schumann sa ako 45-ročný pokúsil o samovraždu skokom do Rýna a čoskoro zomrel v ústave pre duševne chorých.

## Iné projekty
 


Kategória:Nemeckí hudobní skladatelia
Kategória:Skladatelia romantizmu
Kategória:Osobnosti na nemeckých poštových známkach
Kategória:Osobnosti na vatikánskych poštových známkach
Courtney Love

**Courtney Love** (nar. ako **Courtney Michelle Harrison**; * 9. júl 1964, San Francisco, Kalifornia, Spojené štáty) je americká speváčka a herečka.

## Biografia
Jej rodina sa rozpadla, ešte kým bola veľmi mladá. Pri rozvode jej matka a jej priateľka predložili súdu listy, v ktorých bolo naznačené, že otec Hank Harrison podáva dieťaťu vo veku štyroch rokov LSD. Harrisson toto obvinenie odmietol a požiadal o test na detektore lži. Courtney bola zverená do opatery matke Linde. 

2 roky bola manželkou Kurta Cobaina (1992 – 1994), po jeho smrti vydala dva albumy skupiny jej manžela (Nirvana). 

## Diskografia
### Štúdiové albumy
***Courtney Love**
** 2004 – *[[America's Sweetheart]]* 
***Hole**
** 1991 – *[[Pretty on the Inside]]* 
** 1994 – *[[Live Through This]]* 
** 1998 – *[[Celebrity Skin]]* 
** 2010 – *[[Nobody's Daughter]]* 

## Referencie
 

## Iné projekty
 

Kategória:Rockové speváčky USA
Kategória:Popové speváčky USA
Kategória:Gitaristky
Kategória:Rockoví gitaristi USA
Kategória:Popoví gitaristi USA
Kategória:Rockoví klávesisti USA
Kategória:Popoví klávesisti USA
Kategória:Grunge hudobníci
Kategória:Filmové herečky USA
Kategória:Osobnosti zo San Francisca
Kategória:Autisti
Jabloň (strom)

**Jabloň** () je rod rastlín z čeľade ružovitých. Korunu má v tvare gule. Jej plod, jablko, je malvica.

Jablone sú opadavé, ovocné stromy. Prirodzene sa vyskytujú v miernom pásme severnej pologule.

Na Slovensku rastie:
*jabloň domáca (*Malus domestica*)
*jabloň planá  (*Malus silvestris*)
*jabloň malvičkatá (*Malus baccata*)
*jabloň kvetnatá (*Malus floribunda*)
*jabloň plstnatá (*Malus dasyphylla*)
*jabloň purpurová (*Malus purpurea*)

Podľa nedávnych výskumov vznikli súčasné odrody jablone vývojom zo stredoázijského druhu *Malus sieversii*, bez významnejšej účasti iných druhov (teda nie hybridizáciou). Šľachtiteľskou činnosťou bola po celom svete vypestovaná pestrá škála odrôd. Najznámejšie odrody sú napríklad *Jonathan*, *Ontario*, *[[Golden Delicious]]*, *Rubín*, *Sparťan*.

Kvety jablone sú slaboružové, s piatimi lupienkami, s kalichom a korunou, obojpohlavné. Kvetné lístky sú vrastené do pohárika, z ktorého sa vyvíja dužina plodu. Tvar koruny je guľatý. Plodom je jablko - malvica s asi 512 semenami v jaderníku. Jablko je dužinaté, dozrievajúce v prírodných podmienkach v období augusta až septembra. Má veľmi rád slnko.

## Iné projekty

Kategória:Ružovité
Kategória:Listnaté stromy
Kategória:Ovocné stromy
Kategória:Medonosné rastliny
Vlajka Švédska

thumb|Vlajka Švédska

**Vlajka [[Švédsko|Švédska]]** má modrý list zo žltým krížom. Typický škandinávsky kríž je prebratý z najstaršej severskej vlajky s krížom – dánskej. Farby modrá a žltá sú pravdepodobne odvodené z veľkého švédskeho znaku, na ktorom zlatý kríž s troma zlatými korunkami od seba oddeľujú štyri modré polia. Jeho vznik sa datuje do 14. storočia.

## História vlajky
Súčasná švédska zástava bola zavedená 22. júna 1906, ale predtým sa používala takmer 4. storočia veľmi podobná vlajka. Vznikla asi v roku 1521, podľa tradície v boji proti Dánom, ktorých viedol regent a neskorší kráľ Gustáv I. Vasa, za vlády ktorého si získala veľkú popularitu. Výročný deň Vasovej korunovácie, 6. jún 1523, sa preto každoročne slávi zároveň ako deň švédskej vlajky. V ten istý deň v roku 1809 Švédi prijali aj svoju ústavu. Kríž sa skutočne objavoval na štandardách už za vlády Gustáva I. Vasu aj Erika XIV. a Ján III. vyhlásil, že si praje, aby tento “zlátený alebo žltý kríž“, ktorý je tradičnou časťou znaku, bol po celú dobu používaný na vlajkách, zástavách aj štandardách. Za vlády Gustáva II. Adolfa sa táto vlajka začala všeobecne používať na švédskych lodiach. V dobe, keď ku Švédsku bolo formou personálnej únie pripojené Nórsko (1814-1905), bola švédska vlajka doplnená v ľavom hornom rohu unionistickým symbolom (zmenil sa roku 1844). Od roku 1906 sa vlajka opäť používa v dnešnej známej podobe.

## Kráľovská štandarda
Štátny znak je súčasťou švédskej kráľovskej štandardy, ktorá vznikla v roku 1440. Znak je umiestnený uprostred štandardy. Používa ju parlament pri zvláštnych príležitostiach.

## Galéria

Obrázok:Naval Ensign of Sweden.svg|Švédska vojenská a námorná vlajka

Obrázok:Royal standard used by other members of the Royal House of Sweden.svg|Švédska kráľovská vlajka (používaná kráľovnou alebo členmi kráľovskej rodiny)
Obrázok:Naval Ensign of Sweden (1844-1905).svg|Švédska štátna a námorná vlajka (1844–1905)(s krížom v rohu, symbolizujúcim Nórsko)
Obrázok:Swedish and Norwegian merchant flag 1818-1844.svg|Švédska civilná vlajka (1818–1844)(s krížom v rohu, symbolizujúcim Nórsko)


## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Švédsko
Kategória:Švédsko
Nadsemenník

thumb|Semenník a nadsemenník (vľavo, č. 1): hlava – č. 2, lalôčiky semenníka – č. 3, telo – č. 4, chost – č. 5; kanálik nadsemenníka – č. 6, semenovod – č. 7
**Nadsemenník** (lat. *epididymis*) je orgán cicavcov pri semenníku, tvorený najmä kanálikmi, ktoré ústia do močovej rúry alebo kloaky.

## Nadsemenník človeka
Nadsemenník je podlhovastý úzky párový orgán podobajúci sa stočenému kanáliku, ktorý prebieha pozdĺž zadného okraja semenníka. Skladá sa z hlavy semenníka (*caput epididymidis*), tela semenníka (*corpus epididymidis*) a chvosta semenníka (*cauda epididimydis*), ktorý pri dolnom póle semenníka náhle zatáča nahor a prechádza do semenovodu (*ductus deferens*). Vlastný obsah nadsemenníka tvoria kanáliky: vývodné kanáliky semenníka/vývody semenníka (*ductuli efferentes testis*), lalôčiky semenníka (*lobuli epididymidis*; lalôčiky, ktoré obsahujú každý jeden stočený kanálik) a kanálik nadsemenníka (*ductus epididymidis*), do ktorého sa napájajú lalôčiky. Dĺžka celého kanálika by bola po rozvinutí 6 metrov.

Nadsemenník je ako zásobáreň zrelých spermií, ktoré doň prichádzajú zo semenníka. V prostredí kyslého sekrétu nadsemenníka (v pH 6,48 – 6,61) sa zastaví pohyblivosť spermií, takže sa ich energetická zásoba nevyčerpá. Pred negatívnym vplyvom kyslého prostredia sú spermie chránené koloidným obalom, ktorý si prinášajú z testikulárnej tekutiny. Spermie sa pohybujú pasívne (pohybom riasiniek buniek výstelky a peristaltickým pohybom svalových buniek kanálikov), cesta nadsemenníkom im trvá asi 8 – 17 dní. Keď nie sú uvoľnené ejakuláciou, dôjde k ich postupnému autolytickému rozpadu. Fagocytujú ich makrofágy, ktoré sa nazývajú spermatofágy.

Kategória:Rozmnožovacia sústava
Aglomerát (hutníctvo)

**Aglomerát** (v hutníctve železa) je spečenec mechanickej zmesi železnej rudy, vápenca a koksu. Aglomerát sa použiva ako vsádzka do vysokej pece. Aglomerát sa pripravuje v aglomeračnom závode.

Kategória:Výroba surového železa
Hrabovka

**Hrabovka** môže byť:

* obec v okrese Trenčín, pozri Hrabovka (okres Trenčín)
* mestská časť Púchova, pozri Hrabovka (Púchov)
Hrabovka (okres Trenčín)

**Hrabovka** je obec na Slovensku v okrese Trenčín.

Obec sa nachádza v Považskom podolí, 6 km severne od centra Trenčína.

## Referencie

## Literatúra
* 

## Iné projekty

## Externé odkazy
* 


Kategória:Obce okresu Trenčín
USS Tennessee (BB-43)

**USS Tennessee (BB-43)** bola druhá jednotka (no bola dokončená ako prvá) triedy Tennessee námorníctva USA. Pomenovaná bola v súlade s doktrínou USA po jednom zo spolkových štátov USA, konkrétne po 16. štáte Tennessee. Mala jedinú sesterskú loď USS California (BB-44).

## Stavba
Kýl bol založený v lodeniciach 	New York Navy Yard v New Yorku  14. mája 1917. Na vodu bola spustená 30. apríl 1919 a US Navy si ju prevzala 3. jún 1920.

## Pohon a pancierovanie
Pohon zabezpečovalo 8 kotlov Bureau Express, ktoré poháňali 4 turbíny Curtis a výsledný výkon bol 28 500 ks. Maximálna rýchlosť lode bola 21 u..

Bočný pancierový pás, 343 mm. Systém pancierovania bol „všetko alebo nič“, tz. hlavné a životne dôležité časti chránil silný pancier, kým menej dôležité časti boli chránené slabo. Paluba bola chránená dvoma pásmi panciera, prvým s hrúbkou 86 mm a druhým 38 mm. 

## Výzbroj
Hlavná výzbroj pozostávala z dvanástich diel kalibru 365 mm (14"/50 cal) v štyroch trojhlavňových vežiach (dve vpredu, dve vzadu). Pomocnú výzbroj tvorilo štrnásť diel kalibru 127 mm  (5"/51 cal) uložených v kazematách po sedem na každej strane.

## Služba
Po prevzatí US Navy slúžila rok v Atlantiku, potom bola prevelená do Pacifiku, na západné pobrežie USA, kde zostala 20 rokov. Začiatkom 40. rokov 20. storočia bola kvôli ohrozeniu zo strany Japonska prevelená na Havaj (Pearl Harbor).

7. decembra 1941 jednotka kotvila spolu s ďalšími siedmimi bojovými loďami v Pearl Harbore, kde bola napadnutá japonským letectvom. Bola zasiahnutá dvoma bombami a horiacim olejom z lode USS Arizona. Koncom decembra, po provizórnych opravách odplávala na západné pobrežie na kompletnú opravu (lodenica Puget Sound Navy Yard Washington). 

Od februára do augusta 1942 operovala pri západnom pobreží USA, aby sa znova vrátila do lodenice Puget Sound Navy Yard na rekonštrukciu.

Pri modernizácii boli odstránené kazematy a ich výzbroj, ktoré sa už dávnejšie ukázali ako neúčinné, ak hladina mora nebola pokojná. Miesto tejto výzbroje boli nainštalované na každý bok štyri veže po dvoch protilietadlových kanónov kalibru 127 mm, a pridané 12,7 mm guľomety . Stožiare boli odstránené a miesto dvoch komínov bol postavený jeden väčší. Prestavané boli kotolne a strojovne, pridaná nová až štvorvrstvová obšívka proti torpédam. Pridané bolo aj na pancierovaní, šírka lode sa tým zväčšila na 34,7 m. Prestavba skončila v máji 1943.

Po vojne sa vrátila na východné pobrežie USA, keďže po prestavbe nebola schopná prejsť Panamským prieplavom, kvôli zväčšeniu šírky, plávala okolo celej Južnej Ameriky. Ukotvená bola vo Philadelphia Navy Yard vo Philadelphii (v Pensylvánii). Od 7. augusta 1947 bola uložená do rezervy, 1. marca 1959 vyradená a 10. júla 1959 predaná do šrotu.


Obrázok:USS Tennessee BB-43.jpg|USS Tennesse v zálive Guantanamo v roku 1921.
Obrázok:USS West Virginia;014824.jpg|USS West Virginia po nálete, zadná veža patrí USS Tennesse.
Obrázok:BB-43-LVT-okinawa.jpg|USS Tennessee podporuje vylodenie na Okinave.


## Iné projekty

## Externé odkazy
*Stránka o lodi Tennessee 

Tennessee
Tennessee
Tennessee
Banské (rozlišovacia stránka)

**Banské** môže byť:

* obec v okrese Vranov nad Topľou, pozri Banské
* osada obce Klokočov  okrese Čadca, pozri Banské (Klokočov)
* vrch (531,1 m n. m.) v Malých Karpatoch, pozri Banské (vrch v Malých Karpatoch)
* prítok Lúžňanky v povodí Revúcej, pozri Banské (prítok Lúžňanky)
Široká

**Široká** môže byť:

* miestna časť obce Oravský Podzámok, pozri Široká (Oravský Podzámok)
* osada obce Benkovce, pozri Široká (Benkovce)
* skrátený názov obce Zemplínska Široká
* vrch (2 210,3 m n. m.) vo Vysokých Tatrách, pozri Široká (vrch vo Vysokých Tatrách)
* vrch (1 890 m n. m.) v Západných Tatrách, pozri Široká (vrch v Západných Tatrách)
* vrch v Slovenskom krase (), pozri Široká (vrch v Slovenskom krase)
* potok vo Veľkej Fatre, pozri Široká (prítok Teplice)
* jazierko v obci Lipovec, pozri Široká (jazierko)
Hlboké (rozlišovacia stránka)

**Hlboké** môže byť:
*sídlo:
**obec v okrese Senica, pozri Hlboké
**skrátený názov obce Hlboké nad Váhom
**miestna časť obce Horná Mariková, pozri Hlboké (Horná Mariková)
**osada na území mesta Bojnice, pozri Hlboké (Bojnice)
**osada na území mesta Liptovský Mikuláš, pozri Hlboké (Liptovský Mikuláš)
**osada obce Klenovec, pozri Hlboké (Klenovec)
**osada obce Kolačkov, pozri Hlboké (Kolačkov)
**osada obce Lazy pod Makytou, pozri Hlboké (Lazy pod Makytou)
**osada obce Makov, pozri Hlboké (Makov)
**obec v Zakarpatskej oblasti na Ukrajine, pozri Hlboké (Zakarpatská oblasť)

*vodný tok:
**prítok Rakovca v povodí hornej Nitry, pozri Hlboké (prítok Rakovca)
**prítok Rieky v povodí Dunajca, pozri Hlboké (prítok Rieky)

*prírodná rezervácia:
**prírodná rezervácia v okrese Snina, pozri Hlboké (prírodná rezervácia)
Bitka v oblasti Tali-Ihantala

**Bitka v oblasti Tali-Ihantala** bola rozhodujúcim stretnutím Pokračovacej vojny. Fínske jednotky pod vedením generála Karla Oescha a maršala Mannerheima v nej s podporou nemeckých vojsk zastavili ofenzívu trikrát silnejších jednotiek Červenej armády a definitívne tak zmarili Stalinove plány na obsadenie a okupáciu Fínska. 

Fínsky front sa tak stal jediným úsekom východného frontu, na ktorom Červená armáda nesplnila plán napriek veľkým posilám, ktoré jej boli poskytnuté navyše.

Kategória:Bitky druhej svetovej vojny
Kategória:Bitky vo Fínsku
Kategória:Dejiny Fínska
Kategória:Bitky v 1944
Hrabovský potok

**Hrabovský potok** môže byť:

* prítok Tople pri Hrabovci, pozri Hrabovský potok (prítok Tople)
* prítok Váhu v Ružomberku, pozri Hrabovský potok (prítok Váhu)
Send Away the Tigers

***Send Away the Tigers*** je v poradí ôsmy štúdiový album waleskej skupiny Manic Street Preachers. Album bol vydaný 7. mája 2007 a v rebríčku UK Albums Chart dosiahol 2. miesto. Titul album referuje k výrokom zabávača Tony Hancocka. Skupina opísala tento album ako mix dvojice albumov *[[Generation Terrorists]]* a *[[Everything Must Go]]*.

## Zoznam skladieb
# „Send Away the Tigers“ - 3:36
# „Underdogs“ - 2:49
# „Your Love Alone Is Not Enough“ - 3:55
# „Indian Summer“ - 3:54
# „The Second Great Depression“ - 4:09
# „Rendition“ - 2:59
# „Autumnsong“ - 3:40
# „I'm Just a Patsy"“ - 3:11
# „Imperial Bodybags“ - 3:30
# „Winterlovers“ - 3:03
#* „Working Class Hero“ (špeciálny bonus)

## Tvorcovia
*James Dean Bradfield – spev, gitara
*Sean Moore – bicie, perkusie
*Nicky Wire – basgitara, podporný spev
*Sean Read – klávesy v „The Second Great Depression“ a „Indian Summer“
*Nina Persson – spev v „Your Love Alone Is Not Enough“
*Sally Hebert – husle v „Autumnsong“ a „Indian Summer“
*Andrew Waters – husle v „The Second Great Depression“

Kategória:Albumy Manic Street Preachers
Kategória:Hudobné albumy z 2007
Otto Frisch

**Otto Robert Frisch** (* 1. október 1904, Viedeň, Rakúsko-Uhorsko – † 22. september 1979, Cambridge) bol britský fyzik rakúskeho pôvodu. Spolu so svojou tetou, Lisou Meitnerovou, ako prví popísali štiepenie atómového jadra. 

## Život
Narodil sa  a študoval vo Viedni. Po nástupe Hitlera k moci odišiel v roku 1933 z Hamburgu do Veľkej Británie a odtiaľ v roku 1934 na Inštitút teoretickej fyziky do Kodane. V decembri 1939 na krátky čas navštívil svoju tetu Lisu Meitnerovú v Štokholme, ktorá ho informovala o pokuse Otta Hahna a Fritza Strassmanna, ktorý napokon správne vysvetlili práve Meitnerová s Frischom.

Po okupácii Dánska nacistickým Nemeckom na začiatku druhej svetovej vojny sa Frisch vrátil do Británie a v rokoch 1943 až 1945 sa zúčastnil Projektu Manhattan v USA ako zástupca britskej misie. Frisch pracoval na metóde separácie U-235 a na stanovení kritického množstva uránu, pomocou ktorého by bola uskutočniteľná reťazová reakcia. 

V rokoch 1947-1971 bol profesorom na Cambridgeskej univerzite.

## Dielo (výber)
**Products of Fission of the Uranium Nucleus.* in: *Nature.* 143, 1939, S. 471f. ( Lisou Meitnerovou)
**Meet the Atom.*
**Progress in Nuclear Physics*. 4 Bände. 1950-1955. 1947
**Atomic Physics Today.* 1961
**Die Elementarteilchen der Physik.* Westdeutscher Verlag, Köln/Opladen 1963
**Working with Atoms.* 1965
**Profession in Nuclear Physics.* 1950-65 (Hg.)
**What Little I Remember.* 1979 
** dt. Ausgabe: *Woran ich mich erinnere. Physik und Physiker meiner Zeit.* Wissenschaftliche Verlagsgesellschaft, Stuttgart 1981, ISBN 3-8047-0614-2

## Externé odkazy
* Annotated bibliography for Otto Frisch from the Alsos Digital Library for Nuclear Issues 
* Los Alamos National Laboratory on the British mission  
* Oral History interview transcript with Otto Robert Frisch 8 May 1963, American Institute of Physics, Niels Bohr Library and Archives 
* Oral History interview transcript with Otto Robert Frisch 3 May 1967, American Institute of Physics, Niels Bohr Library and Archives 

Kategória:Narodenia v 1904
Kategória:Úmrtia v 1979
Kategória:Rakúski fyzici
Kategória:Anglickí fyzici
Kategória:Projekt Manhattan
Kategória:Členovia Kráľovskej spoločnosti
1. Baseballový klub Slávia UPJŠ Košice

**1. Baseballový klub Slávia UPJŠ Košice** alebo tiež **SEALS Košice** je slovenský bejzbalový klub z Košíc.

## Športové úspechy
náhľad|2014
* 1995kadeti: 2. miesto
* 1996muži: 3. miesto 
* 1997juniori: 2. miesto
* 1997kadeti: 2. miesto
* 2006muži: 1. miesto
* 2008juniori:- 2. miesto
* 2008kadeti: 3. miesto
* 2008žiaci: 3. miesto
* 2011muži: 3. miesto
* 2012muži: 3. miesto 
* 2014muži: 3. miesto

## Externé odkazy
* Oficiálna stránka klubu 
* Facebook fanpage klubu

Kategória:Šport v Košiciach
Kategória:Slovenské bejzbalové kluby
Aerosól

thumb|Aerosólové znečistenie severovýchodnej Indie a Bangladéša 
**Aerosól** alebo **aerodisperzia** je zmes častíc pevnej alebo kvapalnej látky v plynnej látke. Veľkosť častíc je od 10 nm do 100 μm.

Aerosóly majú pestré využitie, napríklad na postreky proti škodcom, ako spôsob nanášania farieb, v medicíne ako inhalačné zmesi, vo vojenskej technike ako aerosólová munícia na rozptyl dráždivých či jedovatých látok, prípadne maskovacieho dymu a pod.

## Rozdelenie
* hmla - kvapôčky kvapalnej látky rozptýlené v plyne
* dym - čiastočky pevnej látky rozptýlené v plyne, napr. popolček vo vzduchu (do veľkosti pevných častíc 0,01 mm); prach - pevné častice veľkosti nad 0,01 mm
* smog - kvapôčky kvapalnej látky a čiastočky pevnej látky rozptýlené v plyne
Aerosóly sú i oblaky, napr. cirus (kryštáliky ľadu vo vzduchu) alebo kumulus (kvapôčky vody vo vzduchu).

## Zdroje
* 
* 
* What Are Aerosols?  *NASA* 

Kategória:Fyzikálna chémia
Saladin (sultán)

[thumb|Saladin na obrázku arabského [kódex (stredovek)|kódexu z 12. storočia.]]

**Saladin** (iné názvy: **Saladín, Saláhaddín, Saláhuddín, Saláh ad-Dín, Saláhu 'd-Dín**; po kurdsky: *Selahadînê Eyûbî*; ; * 1138, Tikrít – † 1193, Damask) bol sultán kurdského pôvodu, sunnitský moslim a vojenský veliteľ, ktorý žil v 12. storočí. Založil dynastiu Ajjúbovcov, ktorá následne vládla v Egypte a Sýrii viac ako storočie.

Narodil sa v stredoirackom meste Tikrít do rodiny kurdských emirov. O jeho etnickom pôvode či zaradení sa dodnes vedú spory, pravdepodobne však bol kurdského pôvodu, hoci sa sám neskôr hlásil k arabskej identite. Spočiatku pôsobil v službách Núr ad-Dína Zengího, ktorý vládol v rokoch 1146 - 1174 na rozsiahlom sýrsko-irackom území. Po dobytí Egypta a zvrhnutí tamojšej dynastie Fátimovcov sa Saladin viac-menej spod kontroly Núr ad-Dína dostal, hoci stále zostával jeho vazalom.

V r. 1187 zlomil moc križiackych štátov vo Svätej zemi v bitke pri Hattíne a prinútil ku kapitulácii Jeruzalem. Neskôr, na konci tretej križiackej výpravy, uzavrel s kresťanskými panovníkmi dohody, ktoré umožňovali pútnikom Sväté mesto slobodne navštevovať. Je uznávaný pre svoju statočnosť, vojenskú zdatnosť ale aj ušľachtilosť a to ako v moslimských, tak aj v kresťanských krajinách.

O osobe a činoch Saladina prinášajú informácie najmä dva dobové pramene: *Sultánske anekdoty a jozefovské cnosti*, ktorých autorom bol historik Bahá ad-Dín Šaddád, a *Cicerónska výrečnosť o dobytí Jeruzalema*, ktorú napísal perzský historik Imád ad-Dín z Isfahánu.  

## Referencie


## Literatúra
* HINDLEY, Geoffrey: *Saladin a počátky džihádu.* Praha : Baronet, 2009. 256 s. ISBN 978-80-7384-203-1
* KOVÁCS, Attila: Saladin : Arabský rytier či kurdský národný hrdina? In: *Historická revue*, roč. XXVIII, 2017, č. 7, s. 46 – 53.

## Iné projekty

Kategória:Narodenia v 1138
Kategória:Úmrtia v 1193
Kategória:Vládcovia starovekého Egypta
Kategória:Vládcovia Sýrie
Kategória:Osobnosti križiackych výprav
Kategória:Kurdi
Josef Richard Vilímek

**Josef Richard Vilímek** mladší (* 14. september 1860, Praha – † 6. november 1938, Praha) bol český tlačiar.

## Život
Jeho otec ho od mladosti viedol k tomu, aby sa stal tlačiarom. Toto remeslo mladého Josefa priťahovalo až sa mu oddal celou svojou dušou. Ako sedemnásťročný píše nadšené poznámky zo svojej cesty do Paríža na svetovú výstavu, kde ho očaril vystavovaný sádzací stroj. Nasledujú tlačiarske praxe v Lipsku a v Paríži. Od roku 1884 začína viesť otcovu tlačiareň. Od tejto doby začina jeho nakladateľská cesta. Aj napriek nedostatočnému školskému vzdelaniu mal dobrý prehľad o európskom nakladateľskom podnikaní. Počiatky jeho práce síce znamenajú rad edičných neúspechov, tie ho však od ďalšej nakladateľskej činnosti neodradili.

## Práca
V našich končinách (myslí sa bývalá Československá Republika)sa Josef R. Vilímek zapísal ako jeden z priekopníkov vydávania diel od Julesa Verna v českom jazyku. Vo Vilímkových dobách sa väčšina kníh zahraničných autorov vydávala v nemčine (na území Česka), alebo v maďarčine (na území Slovenska). Výnimkou nebol ani spomínaný autor fantastickej literatúry Jules Verne. Hlavným dôvodom pre Vilímkove vydavateľské uznanie je fakt, že sa snažil vydávať Verneho príbehy s čo najväčším množstvom originálnych ilustrácii. Konkurencia v podobe vydavatelstiev Kočího, Hyneka, či Beauforta bola viacmenej odozvou na Vilímkove pionierske počiny.

Kategória:Narodenia v 1860
Kategória:Úmrtia v 1938
Kategória:Osobnosti z Prahy
Vlajka Gibraltáru

thumb|Vlajka Gibraltáru
náhľad|Vlajúca vlajka Gibraltáru
**Vlajka [[Gibraltár]]u** sa skladá z dvoch vodorovných pruhov, bielého a červeného (2:1). V bielom pruhu je umiestnená červená hradba s tromi vežami, z ktorých visí do červeného pruhu žltý kľúč obrátený k žrdi. Znak symbolizuje skutočnosť, že Gibraltár je kľúčom k Stredomoriu. Mestu ho udelili Ferdinand Aragónsky a Izabela Kastílska v roku 1502. Angličania ho potvrdili v roku 1936.

## Galéria

Obrázok:Government Ensign of Gibraltar.svg|Vládna vlajka Gibraltáru


## Iné projekty

Kategória:Gibraltár
Gibraltár
Philip Hauge Abelson

**Philip Hauge Abelson** (* 27. apríl 1913, Tacoma, Washington, USA – † 1. august 2004, Bethesda, Maryland) bol americký jadrový fyzik, fyzikálny chemik, molekulárny biológ a geochemik.

## Život
Philip Abelson vyštudoval chémiu a fyziku na univerzite vo Washingtone. Po ukončení štúdia pracoval v ústave jadrovej fyziky na Univerzite v Berkeley, kde získal doktorát z jadrovej fyziky.

V spolupráci s Edwinom McMillanom sa mu v roku 1940 podarilo získať prvý umelý prvok, neskôr nazvaný neptúnium (protónové číslo 93). 

Spolu s Rossom Gunnom vyvinul metódu, pomocou ktorej bolo možné jednoducho separovať izotopy U-235 a U-238 a výraznou mierou sa tak pričinil o rozvoj Projektu Manhattan. 

Abelson zohral významnú úlohu aj pri vývoji atómových ponoriek. Ako prvý navrhol umiestnenie atómového reaktora do trupu ponorky, a jeho návrh bol použitý aj pri konštrukcii prvej atómovej ponorky na svete, USS Nautilus.

Abelson bol považovaný za všestranného vedca, v roku 1939 a 1946 pracoval aj v oblasti biológie (skúmal možnosti použitia rádioizotopov v molekulárnej biológii) a geológie. Okrem toho sa zaoberal mikrobiológiou (bakteriálna biosyntéza) a študoval vývoj mäkkýšov analýzou aminokyselín vo fosíliách.

Od roku 1944 bol vedúcim námorného výskumného laboratória vo Philadelphii.
Od roku 1946 do roku 1978 pracoval v Carnegie Institute of Technology vo Washingtone, od roku 1971 bol jeho prezidentom. Od roku 1962 do roku 1985 bol vydavateľom časopisu Science.

## Referencie

Kategória:Fyzici USA
Kategória:Geochemici
Kategória:Projekt Manhattan
Kategória:Členovia American Philosophical Society
Kategória:Absolventi University of California, Berkeley
Kategória:Osobnosti z Tacomy (Washington)